Michał Skóraś

Michał Krzysztof Skóraś (sündinud 15. veebruaril 2000 Jastrzębie-Zdrójs) on Poola jalgpallur, kes mängib äärepoolkaitsja või äärekaitsjana Belgia kõrgliigaklubis Club Brugge ja Poola jalgpallikoondises.

Hooajal 2018/19 debüteeris ta Poola esiliigas Nieciecza Bruk-Bet Termalica meeskonnas, kus ta mängis Poznańi Lechist laenul. Järgmisest hooajast mängis ta Lechi põhimeeskonnas Poola kõrgliigas. Hooajal 2021/22 tuli ta Lechiga Poola meistriks.

2023. aasta juulis liitus ta nelja-aastase lepingu alusel Club Bruggega.Michal Skoras - Player profile. transfermarkt.com. Vaadatud 16.7.2025 Hooajal 2023/24 tuli ta Club Bruggega Belgia meistriks.

Alates 2015. aastast mängis Skóraś Poola noortekoondistes. Muuhulgas osales ta Poola kuni 20-aastaste koondisega 2019. aastal kodustustel juunioride maailmameistrivõistlustel. Poola jalgpallikoondises tegi ta debüüdi 22. septembril 2022 UEFA Rahvuste Liiga mängus Hollandi vastu. Ta kuulus Poola koondisse 2022. aasta maailmameistrivõistlustel ja 2024. aasta Euroopa meistrivõistlustel – mõlemal turniiril pääses ta väljakule vaid viimases alagrupimängus.Michal Skoras - National team. transfermarkt.com. Vaadatud 16.7.2025

 Saavutused 
Poznańi Lech
Ekstraklasa: 2021–22
Club Brugge
Belgia kõrgliiga: 2023–24
Belgia karikas: 2024–25

 Viited 

 Välislingid 
 Profiil Club Brugge kodulehel

Kategooria:Poola jalgpallurid
Kategooria:Club Brugge KV mängijad
Kategooria:Sündinud 2000